กำหนดเป้าหมาย ใช้กระดานวิสัยทัศน์ สร้างกระดานวิสัยทัศน์
พวกเราโดยส่วนใหญ่รู้อย่างชัดเจนหรือคร่าวๆ แล้วว่าตัวเองต้องการอะไรในชีวิต เป้าหมายของเราคืออะไร และสิ่งที่ทำให้เรามีความสุขคืออะไร อย่างไรก็ตามเมื่อถูกถามตรงๆ ว่าชีวิตที่ดีตามความคิดเห็นของเรานั้นเป็นอย่างไร เราก็คงคิดอยู่นานกว่าจะตอบออกมาได้อย่างชัดเจน เราควรหาเวลากำหนดเป้าหมายและความปรารถนาของตนเองอย่างสม่ำเสมอ โดยกำหนดให้ชัดเจนและละเอียดมากที่สุดเท่าที่จะเป็นไปได้ วางแผนการพร้อมขั้นตอนที่สามารถทำได้จริงเพื่อบรรลุเป้าหมายของตัวเอง เราจะได้ทำตามเป้าหมายของตัวเองและไม่เสียใจเมื่อได้มองย้อนกลับมาในภายหลัง การสร้างกระดานวิสัยทัศน์อาจเป็นทางเดียวที่จะช่วยให้เราทำภารกิจสำคัญนี้ได้สำเร็จ ก่อนที่จะสร้างกระดานวิสัยทัศน์ ตอบคำถามที่สำคัญดังต่อไปนี้   ชีวิตที่ดีในความคิดเห็นของเรานั้นเป็นอย่างไร อะไรคือสิ่งที่ทำให้ชีวิตมีค่าหรือมีความหมาย ถ้าเรากำลังจะตาย เราอยากทำอะไรให้สำเร็จบ้าง แตกคำถามสำคัญออกเป็นคำถามย่อยเพื่อจะได้สามารถตอบคำถามสำคัญเหล่านี้ได้ง่ายขึ้น  เราต้องการเรียนรู้อะไรเพิ่มเติมบ้าง งานอดิเรกและกิจกรรมใดที่เราทำอยู่และอยากทำต่อไปหรือทำให้ดีขึ้น เป้าหมายในอาชีพของเราคืออะไร มีขั้นตอนใดบ้างที่เราจะต้องทำเพื่อให้ได้ทำงานในฝันในที่สุด (ตัวอย่างเช่น เราต้องเรียนจบให้ตรงด้านนั้นไหม หรือเราต้องผ่านการฝึกงานก่อนไหม) เป้าหมายด้านความสัมพันธ์ของเราคืออะไร อย่าคิดแค่ว่าอยากแต่งงานหรือไม่อยากแต่งงาน ให้นึกถึงความสัมพันธ์ระยะยาวหรือการมีลูกด้วย โดยเฉพาะอย่างยิ่งคนที่เราต้องการใช้ชีวิตอยู่ด้วยควรจะเป็นคนแบบไหน เราอยากใช้ชีวิตร่วมกับเขาอย่างไร เป็นต้น เราอยากให้ผู้อื่นจดจำเราอย่างไร ตัวอย่างเช่น เราต้องการเขียนนวนิยายไทยที่ยิ่งใหญ่เล่มต่อไปไหม เราต้องการดูแลองค์กรการกุศลที่พัฒนาชีวิตผู้อื่นไหม หลังจากที่เราตอบคำถามในขั้นตอนที่แล้วและค้นพบสิ่งที่ตนเองต้องการแล้ว คราวนี้ก็ได้เวลาตัดสินใจเสียทีว่ากระดานวิสัยทัศน์ของเราควรจะมุ่งเน้นไปทางใด เราไม่จำเป็นต้องแสดงความฝันทั้งหมดของตัวเองลงในกระดานวิสัยทัศน์แผ่นเดียว เราสามารถสร้างกระดานวิสัยทัศน์แยกออกไปได้หลายกระดาน โดยที่กระดานวิสัยทัศน์แต่ละกระดานมีจุดมุ่งเน้นที่แตกต่างกัน  เราอาจตัดสินใจสร้างกระดานวิสัยทัศน์ที่เน้นเป้าหมายใดเป้าหมายหนึ่งก็ได้ ตัวอย่างเช่น ถ้าต้องการเก็บเงินสำหรับท่องเที่ยวต่างประเทศในช่วงพักร้อนปีหน้า เราอาจสร้างกระดาษวิสัยทัศน์ในชื่อหัวข้อไปเที่ยวจาไมกาก็ได้ เรายังสามารถสร้างกระดานวิสัยทัศน์ในหัวข้อที่กว้างกว่านี้ก็ได้ เมื่อรู้แล้วว่าต้องการให้ผู้อื่นจดจำเราว่าเป็นคนอย่างไรและตัดสินใจได้แล้วว่าเราต้องการเป็นคนที่ใจดีและโอบอ้อมอารี เมื่อคิดจะสร้างกระดานวิสัยทัศน์ในหัวข้อนี้ขึ้นมา พยายามหาภาพบุคคลต้นแบบซึ่งเป็นแรงบันดาลใจแก่เรามาเป็นส่วนประกอบในกระดาษวิสัยทัศน์หัวข้อนี้ เป้าหมายในการสร้างกระดานวิสัยทัศน์คือใช้เป็นเครื่องมือสำหรับเตือนให้เรานึกถึงเป้าหมายที่ตนเองต้องการจะทำให้สำเร็จและมองเห็นเป้าหมายนี้ได้บ่อยๆ เราจะได้จดจ่อกับเป้าหมายและยังคงมีแรงจูงใจที่จะทำตามเป้าหมายต่อไป ฉะนั้นเราไม่ควรนำกระดานวิสัยทัศน์ไปติดไว้ในที่ลับตาเด็ดขาด!  เราอาจถือว่ากระดาษวิสัยทัศน์เป็นของส่วนตัว จึงไม่อยากติดไว้ในบริเวณที่ผู้อื่นมองเห็น ถ้าเราไม่อยากให้ใครเห็นกระดานวิสัยทัศน์ของเรา ก็ติดไว้ในห้องส่วนตัวก็ได้ หรือเราจะเปลี่ยนมาใช้กระดานวิสัยทัศน์แบบอิเล็กทรอนิกส์ก็ได้ จะได้ไม่มีใครมาเห็นกระดานวิสัยทัศน์ของเรา เราสามารถตั้งค่าความเป็นส่วนตัวของหน้าเว็บหรือบล็อกได้ เราสามารถจำกัดผู้ที่จะเข้ามาเห็นกระดานวิสัยทัศน์ของเราได้ ขอเพียงแค่เราสามารถเข้าถึงกระดานวิสัยทัศน์ได้ก็พอและไม่ควรติดกระดานวิสัยทัศน์ในบริเวณที่เราไม่สามารถมองเห็นได้อย่างชัดเจนและสะดวก เราต้องดูกระดานวิสัยทัศน์ ดูอย่างละเอียด ไม่ใช่แค่มองผ่านๆ ดูกระดานวิสัยทัศน์อย่างน้อยวันละครั้ง ใช้เวลาอย่างน้อยห้านาทีในการทบทวนเป้าหมายและจดจ่อกับภาพต่างๆ อย่าอ่านคำพูดสร้างแรงบันดาลใจและถ้อยคำให้กำลังใจแค่เพียงในใจ เอ่ยย้ำถ้อยคำเหล่านี้ออกมาดังๆ ด้วยความเชื่อมั่น การบอกกับตัวเองในใจว่า "ฉันจะเป็นนักออกแบบที่ประสบความสำเร็จ" จะให้ความรู้สึกอย่างหนึ่ง การพูดถ้อยคำนี้ออกมาให้ตัวเองได้ยินด้วยความมั่นใจจะให้ความรู้สึกอีกอย่างหนึ่ง ถ้าเราไม่เชื่อมั่นในตัวเอง แล้วใครจะเชื่อมั่นในตัวเรา การสร้างกระดาษวิสัยทัศน์จะช่วยเราค้นหาแรงบันดาลใจ กำหนดเป้าหมาย และทำให้ความฝันเป็นความจริง รวมทั้งช่วยให้เรายังคงมุ่งมั่นและตั้งใจที่จะทำให้ความฝันเป็นจริง อย่างไรก็ตามถ้าเราสร้างกระดานวิสัยทัศน์ เพราะได้ยินมาว่าการสร้างกระดานวิสัยทัศน์ให้ออกมาในแบบที่ "ถูกต้อง" และการเปลี่ยนวิธีคิดให้ออกมาในแบบที่ "ถูกต้อง"จะบันดาลให้ทุกอย่างเป็นไปตามที่เราหวัง นี้เป็นความเข้าใจผิด พยายามทำความเข้าใจใหม่  ไม่มีหลักฐานทางวิทยาศาสตร์พิสูจน์ว่าการสร้างกระดานวิสัยทัศน์และการนึกภาพความสำเร็จจะบันดาลให้ทุกอย่างเป็นไปตามที่เราหวัง  ถึงแม้เราจะไม่ละทิ้งความฝันก่อนที่จะเริ่มลงมือทำก็ตาม แต่ขอให้เข้าใจด้วยว่าเราอาจประสบอุปสรรคในชีวิตบ้างและบางครั้งถึงแม้เราจะพยายามแล้วก็ตาม แต่ก็ไม่สามารถบรรลุเป้าหมายได้ทุกเป้าหมาย อย่าคิดว่าถ้าเราสร้างกระดานวิสัยทัศน์ เราจะสามารถบรรลุเป้าหมายนั้นได้ หากทำอย่างถูกต้อง เพราะหากเราทำไม่สำเร็จ เราก็จะเอาแต่โทษตัวเองและจมปลักอยู่กับความผิดหวัง อาจทำให้เกิดภาวะซึมเศร้าและเห็นคุณค่าของตนเองน้อยลง กระดานวิสัยทัศน์จะแสดงขั้นตอนต่างๆ ที่ช่วยให้เราเห็นเป้าหมายได้ชัดเจนขึ้น อย่างไรก็ตามการนึกภาพควรจะมีบทบาทต่อกลวิธีในการบรรลุเป้าหมายของเรามากแค่ไหนนั้นยังเป็นที่ถกเถียงกันอยู่ของนักวิทยาศาสตร์ ผลการศึกษาเมื่อไม่นานมานี้ชี้ว่าคนที่ใช้เวลานึกภาพและจินตนาการถึงความสำเร็จมากกว่ากลับทำสำเร็จน้อยกว่าเมื่อเวลามาถึง  ตัวอย่างเช่น กลุ่มนักศึกษาที่ใช้เวลาจินตนาการว่าพวกเขาทำข้อสอบออกมาได้คะแนนดีกลับทำข้อสอบออกมาได้คะแนนแย่กว่ากลุ่มนักศึกษาที่นึกภาพกระบวนการทบทวนบทเรียนและกลุ่มนักศึกษาที่ไม่นึกภาพเลย  บทเรียนที่เราได้รู้จากผลการศึกษานี้และผลการศึกษาอื่นๆ ที่คล้ายกันนี้คือ ถึงแม้การกำหนดเป้าหมายและใช้เวลานึกภาพว่าชีวิตของเราจะเป็นอย่างไร เมื่อเราทำตามเป้าหมายได้สำเร็จนั้นจะเป็นเรื่องดีก็ตาม แต่การมุ่งนึกถึงขั้นตอนที่จะต้องทำเพื่อไปให้ถึงเป้าหมายนั้นจะได้ผลมากกว่าและดีต่อสุขภาพจิตมากกว่า ตัวอย่างเช่น การฝันกลางวันว่าเรารู้สึกดีใจมากแค่ไหนที่ตนเองเข้าเส้นชัยในการวิ่งมาราธอนครั้งแรกนั้นไม่ใช่เรื่องผิด อย่างไรก็ตามเราอาจมีโอกาสเข้าเส้นชัยในการวิ่งมาราธอนน้อยลง ถ้าเราเอาแต่นึกภาพความสำเร็จนี้เพียงอย่างเดียว เราควรเอาเวลาไปนึกภาพกระบวนการฝึกจะดีกว่า ในกระดานวิสัยทัศน์ของเราควรมีรูปภาพและคำพูดสร้างแรงบันดาลใจที่เกี่ยวข้องกับการฝึกมากๆ ไม่ใช่มีเพียงภาพของความสำเร็จเท่านั้น  และอย่าลืมใส่รองเท้าวิ่งออกไปฝึกวิ่งจนกว่าจะเข้าเส้นชัยตามที่ฝันไว้ ตอนนี้เราเลือกหัวข้อสำหรับสร้างกระดานวิสัยทัศน์เรียบร้อยแล้ว ต่อไปเราจะมาเลือกรูปแบบของกระดานวิสัยทัศน์กัน เราจะใช้บอร์ดเสียบกระดาษโปสเตอร์ บอร์ดไม้ก๊อก หรือวัสดุใดก็ได้ที่สามารถแขวนหรือติดที่ผนังได้มาสร้างกระดานวิสัยทัศน์ เมื่อเราวางกระดานวิสัยทัศน์ในตำแหน่งที่เห็นได้ชัดเจนแล้ว เราจะสามารถมองกระดานวิสัยทัศน์ได้บ่อยๆ และนึกถึงเป้าหมายทุกวัน  อย่างไรก็ตามเราไม่จำเป็นต้องสร้างกระดานวิสัยทัศน์ในรูปแบบแผ่นกระดานเท่านั้น เรายังสามารถสร้างกระดานวิสัยทัศน์ในรูปแบบอิเล็กทรอนิกส์ได้อีกด้วย เราสามารถใช้เว็บไซต์อย่างเช่น Pinterest ออกแบบหน้าเว็บหรือบล็อกของตนเองได้ หรือใช้แค่คอมพิวเตอร์สร้างเอกสารส่วนตัวก็ได้ เราสามารถใช้คอมพิวเตอร์เก็บรวบรวมภาพและถ้อยคำที่สร้างแรงบันดาลใจได้อีกด้วย เลือกสร้างกระดานวิสัยทัศน์ในรูปแบบที่เราใช้สะดวกที่สุด เราจะได้สามารถกลับมาดูและปรับข้อมูลในกระดานวิสัยทัศน์ได้บ่อยๆ คราวนี้ได้เวลาเลือกภาพให้สอดคล้องกับหัวข้อที่เราเลือก เราสามารถหาภาพได้จากอินเทอร์เน็ต นิตยสาร อัลบั้มรูปถ่าย เป็นต้น นอกจากนี้เรายังสามารถนำภาพโปสการ์ดที่สร้างแรงบันดาลใจ ภาพตัดจากหนังสือพิมพ์ สัญลักษณ์ที่โดดเด่นสะดุดตา เป็นต้น มาใช้ในการสร้างกระดานวิสัยทัศน์ได้อีกด้วย  เวลาเลือกรูปภาพ ควรเลือกอย่างพิถีพิถัน ตรวจสอบรูปภาพอย่างละเอียดทุกรูป ตัวอย่างเช่น ถ้าเป้าหมายของเราคือการได้เข้าเรียนที่มหาวิทยาลัยในฝัน เราต้องหารูปภาพของมหาวิทยาลัยแห่งนั้น และเลือกรูปที่ถ่ายในช่วงฤดูที่เราชอบ หรือเลือกรูปนักศึกษาง่วนกับการทำกิจกรรมที่เราอยากเข้าร่วม เมื่อได้ลงทะเบียนเป็นนักศึกษาแล้ว กระดานวิสัยทัศน์ควรมีลักษณะโดดเด่นสะดุดตา มีรูปภาพมากมายที่น่าสนใจ และสามารถทำให้เราจดจ่ออยู่กับการทำตามเป้าหมายได้ อย่าลืมเก็บรวบรวมคำพูดสร้างแรงบันดาลใจหรือถ้อยคำให้กำลังใจเอาไว้ให้มากๆ เพื่อจะได้นำมาติดกระดานวิสัยทัศน์เยอะๆ  ถ้อยคำให้กำลังใจเป็นคำพูดหรือข้อความที่สามารถกล่าวย้ำกับตัวเองได้หลายครั้งราวกับท่องจำ เราสามารถคิดถ้อยคำให้กำลังใจตัวเองได้ หรือจะค้นหาตัวอย่างถ้อยคำเหล่านี้ทางอินเทอร์เน็ตก็ได้ หาซื้อหนังสือรวบรวมถ้อยคำเหล่านี้จากร้านหนังสือ หรือยืมจากห้องสมุดก็ได้ ถ้อยคำสร้างแรงบันดาลใจควรจะทำให้เราสามารถจดจ่ออยู่กับเป้าหมายได้ ตัวอย่างเช่น  สมมติว่าเป้าหมายของเราคือการได้รับเลือกเป็นมือไวโอลินคนแรกของวงออร์เคสตรา ที่ผ่านมาเราพยายามซ้อมไวโอลินให้ได้ทุกวัน และตั้งปณิธานกับตัวเองทุกสิ้นปี ถ้อยคำสร้างแรงบันดาลใจของเราคือ "ฉันจะไม่มีวันหยุดซ้อมไวโอลินเหมือนแต่ก่อน" ถ้อยคำนี้แสดงให้เห็นถึงข้อบกพร่องก่อนหน้านี้ของเราและมีน้ำเสียงออกไปในทางลบ ลองปรับถ้อยคำให้เป็นไปในทางบวกมากขึ้นอย่างเช่น "ฉันจะใช้เสียงดนตรีสร้างความสนุกครื้นเครงในบ้านทุกวัน" ถ้อยคำนี้มีลักษณะเป็นไปในทางบวกมากกว่าเยอะและทำให้การซ้อมไวโอลินเป็นกิจกรรมที่น่าสนุก ตรงข้ามกับถ้อยคำก่อนหน้านี้ที่แสดงน้ำเสียงราวกับว่าการซ้อมไวโอลินเป็นกิจกรรมที่น่าเบื่อ พอเราได้เลือกรูปภาพและถ้อยคำสร้างแรงบันดาลใจเรียบร้อยแล้ว ถึงเวลานำส่วนประกอบต่างๆ เหล่านี้มาสร้างกระดานวิสัยทัศน์แล้ว ลองดูกระดานวิสัยทัศน์หลายๆ แบบก็ได้ เราสามารถหาตัวอย่างกระดานวิสัยทัศน์ที่น่าสนใจได้ทางอินเทอร์เน็ต แต่เราไม่จำเป็นต้องสร้างกระดานวิสัยทัศน์ให้ออกมาเหมือนในตัวอย่างก็ได้  เลือกสีพื้นหลังของกระดานวิสัยทัศน์ เลือกสีพื้นหลังให้เหมาะกับลักษณะและเนื้อหาของหัวข้อเรา ตัวอย่างเช่น ถ้าเราอยากมีความมุ่งมั่นในการออกกำลังกายท่ายากๆ (อย่างเช่น สามารถทำท่าเบ้นช์เพรสได้เท่ากับน้ำหนักของตนเอง) ให้เลือกสีที่ดูร้อนแรงและมีพลังอย่างเช่น สีแดง ในทางกลับกันถ้าเป้าหมายของเราคือการมีชีวิตที่สงบสุข เราก็ต้องเลือกสีที่ทำให้ตนเองรู้สึกสงบเยือกเย็นเช่นเดียวกันอย่างเช่น สีฟ้า อาจออกแบบกระดานวิสัยทัศน์โดยให้มีรูปถ่ายของตนเองอยู่ตรงกลางและล้อมรอบไปด้วยรูปภาพและถ้อยคำสร้างแรงบันดาลใจ (เอาแบบง่ายๆ ไปเลย) พอตัดสินใจได้แล้วว่าจะออกแบบและจัดวางองค์ประกอบต่างๆ ออกมาอย่างไร ถึงจะโดดเด่นสะดุดตาเรา ให้นำองค์ประกอบเหล่านั้นมาติดกาวแล้วแปะหรือใช้ที่เย็บกระดาษเย็บติดกับบอร์ดไปเลย (ในกรณีที่เราทำกระดานวิสัยทัศน์จากบอร์ด แต่ถ้าเราสร้างกระดานวิสัยทัศน์แบบอิเล็กทรอนิกส์ อย่าลืมกดบันทึกแฟ้มข้อมูลด้วย!)
ลองคิดสิว่าเป้าหมายของเราคืออะไร. ตอบคำถามที่สำคัญก่อน. แตกคำถามสำคัญออกเป็นคำถามย่อย. เลือกหัวข้อ. ติดกระดานวิสัยทัศน์ในบริเวณที่เรามองเห็นได้ทุกวัน. หมั่นดูกระดานวิสัยทัศน์บ่อยๆ. อย่าเข้าใจผิดคิดว่ากระดานวิสัยทัศน์จะบันดาลให้ทุกอย่างเป็นไปตามที่เราหวัง. ใช้กระดานวิสัยทัศน์เพื่อให้เห็นกระบวนการ ไม่ใช่เพียงแค่ผลลัพธ์. เลือกรูปแบบของกระดานวิสัยทัศน์. รวบรวมภาพที่สร้างแรงบันดาลใจ. เก็บรวบรวมถ้อยคำสร้างแรงบันดาลใจ. นำส่วนประกอบต่างๆ มาสร้างกระดานวิสัยทัศน์.
https://www.wikihow.com/Make-a-Vision-Board https://www.wikihow.com/Make-a-Vision-Board https://www.wikihow.com/Make-a-Vision-Board
Getting Started Using Your Vision Board Creating your Vision Board